പത്തനംതിട്ട ജില്ലയിലെ പുതിയ മൈക്രോ കണ്ടെയ്ന്മെന്റ് സോണുകള് പത്തനംതിട്ട: ആനിക്കാട് ഗ്രാമപഞ്ചായത്ത് വാര്ഡ് 2 നല്ലൂര്പടവ് ഭാഗം, കൊടുമണ് ഗ്രാമപഞ്ചായത്ത് വാര്ഡ് 15 പൂര്ണ്ണമായും എന്നീ പ്രദേശങ്ങളില് സെപ്റ്റംബര് 17 മുതല് 23 വരെ മൈക്രോ കണ്ടെയ്ന്മെന്റ് സോണ് നിയന്ത്രണം. രോഗം സ്ഥിരീകരിച്ചവരുടെ പ്രാഥമിക സമ്ബര്ക്കപട്ടിക ഉയരുന്നതു കണക്കിലെടുത്ത് ജില്ലാ മെഡിക്കല് ഓഫീസറുടെആരോഗ്യം ശുപാര്ശ പ്രകാരമാണ് പുതിയ മൈക്രോ കണ്ടെയ്ന്മെന്റ് സോണുകള് ജില്ലാ കളക്ടര് ഡോ.ദിവ്യ എസ് അയ്യര് പ്രഖ്യാപിച്ചത്. പ്രഖ്യാപിച്ചിട്ടുള്ള മൈക്രോ കണ്ടെയ്ന്മെന്റ് സോണ് നിയന്ത്രണങ്ങള് ദീര്ഘിപ്പിക്കാത്തപക്ഷം മറ്റൊരു ഉത്തരവ് കൂടാതെ നിയന്ത്രണങ്ങള് 23ന് അവസാനിക്കും. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,